Milk

Milk er en amerikansk biografisk dramafilm fra 2008. Filmen er skrevet av Dustin Lance Black, regissert av Gus Van Sant, og har Sean Penn i hovedrollen som Harvey Milk. Emile Hirsch, Josh Brolin, Diego Luna og James Franco spiller andre viktige roller.

 Om filmen 
Filmen er basert på den sanne historien om politikeren Harvey Milk. Milk var homofil, og aktivt opptatt av homofile rettigheter.

Milk vant to Oscar-priser i 2008: Sean Penn for beste mannlige hovedrolle og Dustin Lance Black for beste originale manus. I tillegg fikk filmen ytterligere seks nominasjoner, blant annet for beste film, beste mannlige birolle (Josh Brolin) og beste regissør (Gus Van Sant). Penn ble også nominert til en Golden Globe.

 Handling 
Filmen handler om Harvey Milks liv fra fylte 40 til han ble myrdet som 48-åring. Milk var ikke politisk aktiv før han fylte 40 år, men da kom han ut av skapet og stod frem som homofil, og bestemte seg også for å bli politiker. Han flyttet fra New York City til San Francisco, hvor den homofile bevegelsen var størst. Milks romanser med andre menn blir også tatt opp i filmen.

Han stilte til valg i bystyret i San Francisco og drev kampanjer mot forslag om å begrense homofiles rettigheter, opprettet av de folkevalgte Anita Bryant og John Briggs i årene 1977-78. Han kommer også i konflikt med den politisk konservative Dan White (Josh Brolin), som etter hvert ender opp med å myrde Milk og byens borgermester George Moscone (Victor Garber).

 Rolleliste 
 Sean Penn i rollen som Harvey Milk
 Emile Hirsch i rollen som Cleve Jones
 Josh Brolin i rollen som Dan White
 Diego Luna i rollen som Jack Lira
 James Franco i rollen som Scott Smith
 Alison Pill i rollen som Anne Kronenberg
 Victor Garber i rollen som Mayor George Moscone
 Denis O'Hare i rollen som John Briggs
 Joseph Cross i rollen som Dick Pabich
 Stephen Spinella i rollen som Rick Stokes
 Lucas Grabeel i rollen som Danny Nicoletta
 Brandon Boyce i rollen som Jim Rivaldo
 Howard Rosenman i rollen som David Goodstein
 Kelvin Yu i rollen som Michael Wong
 Jeff Koons i rollen som Art Agnos
 Ted Jan Roberts i rollen som Dennis Peron
 Boyd Holbrook i rollen som Denton Smith
 Carol Ruth Silver i rollen som Thelma
 Hope Tuck i rollen som Mary Ann White
 Steven Wiig i rollen som McConnelly
 Ashlee Temple i rollen som Dianne Feinstein
 Wendy Tremont King i rollen som Carol Ruth Silver
 Kelvin Han Yee i rollen som Gordon Lau
 Robert Chimento i rollen som Phil Burton
 Ginabel Machado i rollen som Lily
 Camron Palmer i rollen som Medora Paine
 Mark Martinez i rollen som Sylvester
 Cleve Jones i rollen som Don Amador (cameo)

 Trivia 
 Matt Damon skulle egentlig spilt Dan White, men måtte trekke seg grunnet kollisjon med filmingen av Green Zone (2010).
 Milk har vært i produksjon i mer enn femten år, og regissør Gus Van Sant har vært involvert det meste av tiden. Robin Williams, Richard Gere, Daniel Day-Lewis og James Woods var blant skuespillerne som ble vurdert for rollen som Milk opp igjennom årene.
 Sean Penn ble bare den niende skuespilleren gjennom tidene som har vunnet to Oscar-priser etter å ha vunnet for denne filmen.
 Bradley Cooper og Chris Evans var blant skuespillerne som gjorde en audition for rollen som Scott Smith.

 Eksterne lenker 



Kategori:Filmer fra 2008
Kategori:Dramafilmer fra USA
Kategori:Biografiske filmer fra USA
Kategori:Historiske filmer fra USA
Kategori:Engelskspråklige filmer